Cysgod Rhyfel

Ffilm ddogfen a gynhyrchwyd yn 2014 yw Cysgod Rhyfel, sy'n archwilio effeithiau meddyliol gwrthdaro ar gyn-filwyr a'u teuluoeddBBC Cysgod Rhyfel adalwyd 7 Hydref 2018. Darlledwyd y ffilm gyntaf ar S4C ar 18 Mai 2014 fel rhan o gyfres bu S4C yn darlledu ar y pryd yn ymwneud â wahanol agweddau o iechyd meddwl. Mae'r ffilm yn cyfeirio'n benodol at Anhwylder Straen Wedi Trawma (PTSD)Caban S4C Cysgod Rhyfel adalwyd 7 Hydref 2018.

Ifor ap Glyn oedd cynhyrchydd gweithredol y ffilm. Cafodd ei gyfarwyddo a'i gynhyrchu gan John Evans a Gwenllian GriffithsFfilmiau ClecsCysgod Rhyfel adalwyd 7 Hydref 2018.

 Crynodeb 
Ar ôl y gwasanaeth gweithredol yng Ngogledd Iwerddon, Ynysoedd y Falklands, Irac ac Affganistan, mae pedwar cyn milwyr yn trafod eu profiadau o wrthdaro ac effeithiau seicolegol rhyfel ar eu bywydau y tu hwnt i faes y frwydr. Maent yn sôn am sut beth yw bywyd i gyn filwyr wedi rhyfel ac wedi dychwelyd adref. Mae'r ffilm yn defnyddio cymysgedd o dystiolaeth bersonol gan gyn milwyr, deunydd archif a threfniadau dramatig.

Wrth sôn, mewn cyfweliad am y ffilm, eglurodd John Evans ei resymau dros wneud y ffilm gan ddweud  "Rwy'n teimlo ymdeimlad o gyfrifoldeb a rhwymedigaeth i dynnu sylw at y materion sy'n ymwneud â phrofiad rhyfel ac iechyd meddwl sy'n wynebu cyn-filwyr ... mae'n hanfodol bod eu storïau yn cael eu clywed i helpu i fynd i'r afael â'r bom amser o ddynion a merched sy'n cael eu trawmateiddio gan ryfel"Wales online Flashbacks and nightmares: Former soldier investigates the effects of war on Welsh servicemen adalwyd 7 Hydref 2018.

 Cast 

 Cyfwelwyd 
 Maldwyn Jones, cyn Gwarchodluwr Cymreig a fu'n gwasanaethu yng Ngogledd Iwerddon a Rhyfel y Falklands. Goroesodd yr ymosodiad awyr ar y llong  Sir Galahad  ym 1982.
 Roy Rees, cyn milwr yn y Corfflu Trafnidiaeth Brenhinol a wasanaethodd yng Ngogledd Iwerddon.
 Ryan Roberts, cyn meddyg yng Nghorfflu Meddygol Brenhinol y Fyddin a wasanaethodd yn Affghanistan ac Irac.
 Richard Jones, cyn Gwarchodluwr Cymreig a wasanaethodd yn Afghanistan.
 William Watkins, therapydd i gyn milwyr.
 Liza Roberts, gwraig Ryan Roberts.

 Mewn ffotograffau a fideo 
Mae'r ffilm yn defnyddio'r ffotograffau personol y cyn-filwyr a gafodd eu cyfweld yn ogystal a'r neges fideo ddiwethaf a recordwyd gan y   Gwarchodluwr Cymreig yr Is-rhingyll Dan Collins. Roedd Collins wedi cael trafferth gyda PTSD ar ôl gwasanaethu yn Affghanistan. Cymerodd ei fywyd ei hun ar ôl gadael neges fideo i'w fam, Deana Collins.

 Ail berfformwyr 
 Iago McGuire
 Jack Evans
 Youssef Alkaddour
 Seth Williams

 Cyfeiriadau 

 Dolenni allanol 


Categori:Ffilmiau Cymraeg
Categori:Iechyd meddwl
Categori:Rhaglenni teledu S4C
Categori:Prosiect Wici-Iechyd